**РЕПУБЛИКА БЪЛГАРИЯ**

**МИНИСТЕРСТВО НА ЗДРАВЕОПАЗВАНЕТО**

**РЕГИОНАЛНА ЗДРАВНА ИНСПЕКЦИЯ**

**ВЕЛИКО ТЪРНОВО**

|  |  |  |  |  |
| --- | --- | --- | --- | --- |
| 5002 гр. Велико Търновоул. „Никола Габровски” №23 | тел:web: | (062) 620 161https://rzi-vt.egov.bg/ | е-mail: | rzi-vt@rzi-vt.bgrzi-veliko\_tarnovo@mh.government.bg |

**ДО**

**ВСИЧКИ ЗАИНТЕРЕСОВАНИ ЛИЦА**

**ПОКАНА ЗА ПРЕДСТАВЯНЕ НА ОФЕРТИ**

РЕГИОНАЛНА ЗДРАВНА ИНСПЕКЦИЯ – ВЕЛИКО ТЪРНОВО Ви уведомява, че на основание чл. 10, ал. 1, т. 11 от Закона за здравето (ЗЗ), чл. 9, т. 19 от Устройствения правилник на регионалните здравни инспекции и Заповед №РД-01-310/07.07.2025 г. на министъра на здравеопазването, относно изпълнение на дейности за 2025 г. по Националната програма за превенция на хроничните незаразни болести 2021-2025 г., дейност по т. 4. „Хронични белодробни болести“, т. 4.8. „Провеждане на скринингови кампании за ранно откриване на хронични белодробни заболявания сред групи от здравото население“, раздел III от Работната програма, Приложение №1, приета с Решение №552/28.07.2021 г. на Министерски съвет, изм. и доп. с Решение №379/31.05.2024 г., вкл. прегледи от лекар със специалност „Пневмология и фтизиатрия“ или „Вътрешни болести“, **ще проведе процедура за избор на лечебно заведение, осъществяващо дейност по специалността „Пневмология и фтизиатрия“ или „Вътрешни болести“,** **за сключване на договор за провеждане на прегледи за ранно откриване на хронични белодробни заболявания сред групи от здравото население в населени места на територията на област Велико Търново.**

При сключени повече от един договор, прегледите ще бъдат разпределени между съответните лечебни заведения.

1. **Описание на обхвата на дейностите:** провеждане на скринингови прегледи за белодробни болести сред групи от здравото население от лекар със специалност „Пневмология и фтизиатрия“ или „Вътрешни болести“.

 В целевата група попадат лица над 40 години, независимо от здравноосигурителния им статус и фамилната обремененост.

 Данните за извършените прегледи на лицата следва да се отчетат в Националната здравноинформационна система (НЗИС), съгласно *Наредба № Н-6 от 2022 г. за функционирането на Националната здравноинформационна система*. Медицинските и немедицинските специалисти в лечебните и здравните заведения са длъжни да оформят електронен здравен запис на извършените дейности, като стандартизиран електронен документ със структурирана информация в НЗИС, чрез интегрираните софтуерни платформи/специализирани медицински софтуери на лечебните и здравните заведения.

 За отчитането на скрининговите прегледи в НЗИС лечебните заведения следва да изберат като източник на финансиране Министерство на здравеопазването, а за основна диагноза да се използват рубриките Z12 и Z13 от МКБ 10, съобразно насочеността на прегледа.

1. **Срок за изпълнение:** до 15.11.2025 г.
2. **Източник на финансиране:** Бюджет на Министерство на здравеопазването, дейност 467 „Национални програми“.

**4.** **Специални изисквания:** Изпълнителят/те следва да притежава/т регистрация/разрешение за дейност по Закона за лечебните заведения.

**5. Начин на плащане:** Плащането ще се извърши по банков път по предоставена от Изпълнителя сметка, в 10-дневен срок след получаване на отчет за извършената дейност по договора и след приемането на отчета от изпълнителя.

**6. Подаване на офертите:** При проявен интерес, всички желаещи лечебни заведения, могат да подадат до **17:00 часа на 15.08.2025 г**. ценова оферта по един от следните начини: в Центъра за административно обслужване на РЗИ – Велико Търново с адрес: гр. Велико Търново, ул. „Никола Габровски“ №23; на ел. адрес: rzi-vt@rzi-vt.bg или чрез [Системата за сигурно електронно връчване (ССЕВ)](https://edelivery.egov.bg/), заедно с необходимите документи за участие, публикувани на интернет страницата на РЗИ – Велико Търново, рубрика „За РЗИ – Велико Търново“, „Търгове“ на следния адрес: <https://rzi-vt.egov.bg/wps/portal/rzi.velikotarnovo/inspection/trade/invites>

***Важно! Ценовата оферта следва да включва брой прегледи, които лечебното заведение гарантира, че ще извърши в определения срок за изпълнение и единична цена за преглед от лекар със специалност „Пневмология и фтизиатрия“ или „Вътрешни болести“.***

Офертата следва да съдържа:

1. Оферта по образец, данни за лечебното заведение, което прави предложението – адрес, телефон за връзка, ЕИК/БУЛСТАТ;

2. Декларация – Списък (от Офертата)

*Подаването на офертата* ***НЕ*** *ангажира по никакъв начин Възложителя с избор на конкретен изпълнител, нито може да послужи на потенциални кандидати за получаване на конкурентни предимства в хода на процедурите по избор на изпълнител!*

**Д-Р ЕВГЕНИЯ НЕДЕВА /П/**

*Директор на РЗИ – Велико Търново*